Þjóðarleiðtogar ræða saman í Buckingham-höll . Myndband sem sýnir Boris Johnson , forsætisráðherra Bretlands , Justin Trudeau , forsætisráðherra Kanada , Mark Rutte , forsætisráðherra Hollands og Emmanuel Macron Frakklandsforseta gera grín á kostnað Donald Trump Bandaríkjaforseta hefur farið sem eldur í sinu á samfélagsmiðlum í dag . Þjóðarleiðtogarnir virtust hafa gleymt því um stundarsakir að þeir væru staddir í boði í Buckingham-höll og umkringdir blaðamönnum en þeir hæddust að frammistöðu Trumps á blaðamannafundi Atlantshafsbandalagsins og hlógu . Trump var í dag inntur eftir viðbrögðum við myndskeiðinu . Hann brást ókvæða við og sakaði Trudeau um að vera tvöfaldan í roðinu . Sannleikurinn væri sá að Kanadamenn legðu ekki tvö prósent af landsframleiðslu sinni til Atlandshagsbandalagsins , líkt og þeim bæri að gera , því þeir ættu enga peninga . Boris Johnson var einnig spurður út í myndskeiði en hann gerði lítið úr því og þóttist raunar koma af fjöllum . Einnig áskilur Vísir sér rétt til að fjarlægja ærumeiðandi eða ósæmilegar athugasemdir og ummæli þeirra sem tjá sig ekki undir eigin nafni .